CELEX: 32011D0360
Language: et
Date: 2011-06-20 00:00:00
Title: 2011/360/EL: Komisjoni rakendusotsus, 20. juuni 2011 , millega muudetakse otsust 2008/855/EÜ loomatervishoiualaste tõrjemeetmete kohta seoses sigade klassikalise katkuga Ungaris ja Slovakkias (teatavaks tehtud numbri K(2011) 4213 all)  EMPs kohaldatav tekst

22.6.2011   
            
            
               ET
            
            
               Euroopa Liidu Teataja
            
            
               L 162/15
            
         KOMISJONI RAKENDUSOTSUS,
   20. juuni 2011,
   millega muudetakse otsust 2008/855/EÜ loomatervishoiualaste tõrjemeetmete kohta seoses sigade klassikalise katkuga Ungaris ja Slovakkias
   (teatavaks tehtud numbri K(2011) 4213 all)
   (EMPs kohaldatav tekst)
   (2011/360/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Komisjoni 3. novembri 2008. aasta otsuses 2008/855/EÜ (loomatervishoiualaste tõrjemeetmete kohta seoses sigade klassikalise katkuga teatavates liikmesriikides) (3) on sätestatud teatavad tõrjemeetmed seoses sigade klassikalise katkuga liikmesriikides või nende piirkondades, mis on esitatud kõnealuse otsuse lisas.
            
         
               (2)
            
            
               Ungari on komisjoni teavitanud viimastest muutustest seoses kõnealuse haigusega metssigadel Hevesi maakonna territooriumil ja Borsod-Abaúj-Zempléni maakonna territooriumi teatavates osades.
            
         
               (3)
            
            
               Nimetatud teave näitab, et metssigadel esinev sigade klassikaline katk on nende maakondade territooriumil likvideeritud. Seepärast tuleks alad, kus olukord on paranenud, otsuse 2008/855/EÜ lisa loetelust välja jätta ning kõnealuses otsuses sätestatud meetmeid ei tuleks seal enam kohaldada.
            
         
               (4)
            
            
               Slovakkia on komisjoni teavitanud viimastest muutustest seoses kõnealuse haigusega kodu- ja metssigadel kõnealuse liikmesriigi territooriumidel, mis on loetletud otsuse 2008/855/EÜ lisas.
            
         
               (5)
            
            
               Nimetatud teave näitab, et kodu- ja metssigadel esinev sigade klassikaline katk on nendel territooriumil likvideeritud. Seepärast tuleks alad, kus olukord on paranenud, eemaldada otsuse 2008/855/EÜ lisa loetelust ning kõnealuses otsuses sätestatud meetmeid ei tuleks Slovakkia territooriumil enam kohaldada.
            
         
               (6)
            
            
               Seega tuleks otsust 2008/855/EÜ vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/855/EÜ lisa muudetakse käesoleva otsuse lisa kohaselt.
   Artikkel 2
   Käesolev otsus on adresseeritud liikmesriikidele.
   
      Brüssel, 20. juuni 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  ELT L 302, 13.11.2008, lk 19.
   
      LISA
      Otsuse 2008/855/EÜ lisa I osa muudetakse järgmiselt:
      
                  1)
               
               
                  punkt 3 asendatakse järgmisega:
                  „3.   Ungari
                  
                  Nógrádi ja Pesti maakondade territooriumid, mis asuvad Doonau jõest põhja ja ida pool, Slovakkia piirist lõuna pool ja Nógrádi maakonna piirist lääne pool ja maanteest E 71 põhja pool.”;
               
            
                  2)
               
               
                  punkt 4 jäetakse välja.